To- frem for tre-lags vinduer

Forskningsprojektet undersøgte forskellen på henholdsvis tre-lags energibesparende vinduer, der er et krav i alle nye byggerier, samt to-lags energiruder af jernfattigt glas.

Jernfattigt glas er specialfremstillet, mere klart end normalt glas og derfor dyrere.

To ens etageejendomme i Haderslev fik installeret hver sin type af vinduer.

Undersøgelsen viste en række fordele ved to-lags vinduer:

- Beboerne fik mere UVB-lys og dermed flere D-vitaminer.

- De sov bedre, vågnede tidligere og var mere morgenfriske.

- De beskrev deres humør som bedre.

- To-lags ruder reducerer affaldsmængden i bygge- og anlægsbranchen og dermed CO2-udledningen.

- Begge ruder reducerer varmeforbruget.

- Lavere byggeomkostninger.

Kilde: Dagslyskvalitet som sundhedsmæssig driver for energirenovering: 2-lags vinduer vs. 3-lags vinduer